樂景傑錦標賽日轉播 周吉佩更飛抵當地獻唱!
2024年04月23日 14:37
東網電視
更多新聞短片
「中年好聲音」冠軍周吉佩將於5月18日在英國紐百利馬場獻唱。
英國平地馬季已經開鑼個多月,在下個月開始陸續上演唔同嘅一級賽,當中路程為1600米嘅一級賽樂景傑錦標將於5月18日喺英國紐百利馬場舉行,香港馬會同日將會轉播樂景傑錦標以及同日4場賽事來港供馬迷觀賞。除此之外,呢場賽事更設立全球匯合彩池。
樂景傑錦標賽馬日當日,英國紐百利馬場設立一個新園區Hong Kong Garden,提供飲品和食品之外,更有多項娛樂節目供馬迷觀賞,其中「中年好聲音」冠軍周吉佩更會在當地獻唱。紐百利馬場高層Mark Leigh表示好高興今年樂景傑錦標賽日可以推出Hong Kong Garden,此園區標誌住紐百利馬場同全球匯合彩池嘅合作夥伴關係發展良好,希望今次可以吸引唔同顧客入場,為佢哋帶來精彩節目。
至於香港馬會投注產品執行總監范梓文就表示,「熱心」(Warm Heart)、「鯊中鋒」(Shaquille)等佳駟去年曾在同一賽日贏馬,賽事水準甚高,好高興可以繼續將樂景傑錦標帶到全球匯合彩池。